In nomine sanctæ  indiuiduę Trinitatis, FREDERICVS diuina fauente clementia Romanorū Rex Augustus. Si religiosorum vota  petitiones clementer admittimus,  ad cultum diuinæ religionis gratiosum fauorem eis impendimus: tam temporalis, quam æternæ beatitudinis præmia, felici commercio nobis contrahere non ambigimus. Eapropter omnium tam præsentium quam futurorum solers nouerit industria, qualiter nos ob reuerentiam  petitionem dilecti nostri PETRI VENERABILIS Cluniacensis Abbatis statutum donationis, quod Cluniacensi Ecclesiæ de Balmensi Cœnobio cunctisq. possessionibus collatum est, a reuerendo videlicet Patre nostro Papa Eugenio III. nec non ab Humberto Bisuntin. Archiepiscopo, seu a Willelmo Burgundiæ præclaro Comite, nos quoque regia auctoritate corroboramus,  confirmamus,  paginæ præsentis priuilegio in æternum valiturum, de nostro, ac regni dominio in Cluniacensis Monasterij,  Abbatum ipsius dominium transactamus, saluo tamen iure, quo regno eadem Balmensis Ecclesia subiecta esse cognoscitur. Regia nihilominus auctoritate præcipimus, vt eadem Ecclesia nullum Aduocatum habeat, nisi quem Cluniacensis Abbas eligere voluerit:  vt omnia firma  inconcussa pace retineat, quæcumque temporibus Alberici Abbatis possedit, vel quæ eo tempore possidebat, quo eam Cluniacensis Abbas regendam suscepit. Iubemus etiam, vt quicumque ex iure Balmensi Abbati olim hominium faciebant, Cluniacensi Abbati absq. vlla contradictione modo similiter faciant. Ipsam quoque Balmensem Ecclesiam,  omnia ad eam pertinentia, ob salutem animæ nostræ,  omnium parentum nostrorum, in tuitionem nostram suscepimus; regia auctoritate prohibentes, ne aliqua magna vel parua persona ab hominibus eiusdem Ecclesiæ districtum, vel aliquam exactionē exigat, nec Balmenses Monachos a perquirendo iure suo in propriis possessionibus impedire præsumat. Ex quibus quasdam propriis necessarium duximus exprimendas vocabulis. Monasterium videlicet S. Mariæ Grandisfontis cum omnibus appendiciis suis. Monasteriū S. Petri Gaudę cum omnibus appēdiciis suis. Monasterium S. Mariæ infra vrbē Bisuntinam, quod vocatur Vissanum, cum omnibus appendiciis suis. Monasterium S. Eugendi Ethicæ. Monasteriū S. Laurentij. Monasterium S. Desiderati, Ledonens, cū omnibus appendiciis ipsorum Musnet, Creācet, Nouiacum, Buuliacū, Sabomacum,  Lafrautem, S. Mauritius, S. Robertus. Monasterium S. Stephani de Ponte. Monasterium S. Agnetis. Sisinciacum, Capella Beneuentum. Monasterium Sciense. Monasterium de Dola. Monasterium Strabon. Quæ omnia, cum reliquis acquisitis, vel acquirendis, Balmēsis Ecclesiæ,  per eam Clun. regia auctoritate confirmamus,  in perpetuum possidēda contradimus: adiiciētes, vt nullus huius nostræ traditionis statutum infringere præsumat. Si quis autem in aliquo temere contraire tētauerit, regio banno subiaceat,  mille libras auri Cameræ nostræ persoluat. Et vt hæc omnia æternaliter rata  inconuulsa permaneant, pręsentem paginam sigilli nostri impressione insigniri iussimus. Testes interfuerunt, quorum nomina subscripta cernuntur. Arnoldus Coloniensis Archiepiscopus. Gunterus Spirensis Episcopus. Conradus Wormaciensis Episcopus. Anselmus Hauelburgensis Episcopus. Conradus Augustensis Episcopus. Wibaldus Corbeiensis Abbas atque Stabulens. Abbas. Henricus Dux Saxoniæ. Henricus Dux Bauariæ. Bertholdus Dux Karinthiæ. Theodorus Comes Hollandiæ. Heremanus Palatinus Comes. Hugo Comes de Tagesburch. Signum primi Domini Frederici Romanorum Regis inuictissimi. Ego Arnoldus Cancellarius recognoui. Datum Wormaciæ anno Dominicæ Incarnat. MCLIII. Ind. I. III. Idus Iunij, regnante domno Frederico Romanorum Rege glorioso, anno vero Regni eius II. in Christo feliciter, Amen.